ai4bharat/Pralekha huggingface dataset:
पंतप्रधान कार्यालय
पंतप्रधानांचा लेह, लडाख दौरा
लेहमधील केबीआर विमानतळाच्या नवीन टर्मिनल इमारतीची केली पायाभरणी
लडाख भागासाठी अनेक विकास कामांचा पंतप्रधानांच्या हस्ते शुभारंभ
(नवी दिल्ली, 3 फेब्रुवारी 2019
लेह, जम्मू आणि श्रीनगरच्या एक दिवसाच्या दौऱ्याच्या पहिल्या टप्प्यात पंतप्रधान नरेंद्र मोदी लेहमध्ये दाखल झाले. तिथे त्यांनी विविध विकास प्रकल्पांचे उद्घाटन/पायाभरणी केली.
कडाक्याच्या थंडीत मोठ्या संख्येने उपस्थित राहिलेल्या लोकांचे त्यांनी कौतुक केले. पंतप्रधान म्हणाले की, ‘जे लोक कठीण परिस्थितीमध्ये राहतात ते प्रत्येक संकटाला आव्हान देतात. तुमच्या प्रेमामधून मला कठोर परिश्रम करण्यासाठी मोठी प्रेरणा मिळते’
पंतप्रधानांनी लडाख विद्यापीठाचे उद्घाटन केले. ते म्हणाले ‘युवा विद्यार्थी लडाखच्या लोकसंख्येचा 40 टक्के भाग आहे. या भागात विद्यापीठ व्हावे ही मागणी अनेक वर्ष प्रलंबित होती. लडाख विद्यापीठाच्या उद्घाटनामुळे ही मागणी पूर्ण झाली आहे.’ लेह, कारगील, नुब्रा, झंस्कार, द्रास, खाल्टसी इथल्या पदवी महाविद्यालयाचा या विद्यापीठात समावेश आहे. विद्यार्थ्यांच्या सोयीसाठी लेह आणि कारगीरमध्ये विद्यापीठाची प्रशासकीय कार्यालये असतील.
दातांग गावाजवळच्या दाह येथील 9 मेगावॅट दाह जलविद्युत प्रकल्प आणि 220 केव्ही, श्रीनगर-अलुस्टेंग-द्रास-कारगिल-लेह-पारेषण प्रणालीचे उद्घाटन पंतप्रधानांच्या हस्ते झाले. या प्रकल्पांचे उद्घाटन करतांना पंतप्रधान म्हणाले ‘आम्ही विलंबाची संस्कृती मागे ठेवली आहे’ ज्या ज्या प्रकल्पांची पायाभरणी आपण केली त्या प्रकल्पांचे उद्घाटनही आपल्याच हस्ते होईल, याची दक्षता सरकार घेईल असे ते म्हणाले.
लडाखमधील 5 नवीन पर्यटक आणि ट्रेकिंग मार्ग आज खुले करण्यात आले. जेव्हा एखादे शहर संपर्क व्यवस्थेशी जोडले जाते तेव्हा आर्थिकदृष्ट्याही जीवन सुखकर होते. बिलासपूर-मनाली-लेह रेल्वेमार्ग पूर्ण झाल्यानंतर दिल्ली ते लेह हे अंतरही कमी होईल, असे ते म्हणाले.
लेहमधील कुशोक बकुला रिंपोची  विमानतळाच्या नवीन टर्मिनल इमारतीची पायाभरणी पंतप्रधानांनी केली. या नवीन टर्मिनलमुळे सर्व आधुनिक सुविधांसह प्रवाशांची जलद वाहतूक होऊ शकते. या सर्व प्रकल्पांमुळे या भागात विजेची उत्तम उपलब्धता, सुधारित संपर्क व्यवस्था उपलब्ध होईल आणि यामुळे या भागात पर्यटकांचा ओघ वाढेल. तसेच अनेक गावांना उपजिविकेच्या संधी उपलब्ध होतील. याशिवाय संरक्षित क्षेत्र परवान्याची वैधता 15 दिवसांपर्यंत वाढवण्यात आली आहे. आता पर्यटक लेहमध्ये अधिक काळ थांबून प्रवासाचा आनंद घेऊ शकतील.
एलएएचडीसी कायद्यात काही बदल करण्यात आले असून परिषदेला खर्च करण्यासंबंधी जास्तीचे अधिकार देण्यात आले आहेत. आता स्वायत्त परिषद या भागाच्या विकासासाठी निधी जारी करू शकेल, असे ते म्हणाले.
अंतरिम अर्थसंकल्पाबाबत बोलतांना पंतप्रधान म्हणाले की, अनुसूचित जातीच्या कल्याणासाठीच्या तरतुदीत 35 टक्के तर अनुसूचित जमातींसाठी 30 टक्के वाढ करण्यात आली आहे.
S.Tupe/S.Kane/P.Kor
मंत्रिमंडळ
केंद्रीय सूचीमध्ये इतर मागासवर्गांच्या उपवर्गीकरणाच्या मुद्याच्या पडताळणीसाठीच्या आयोगाला मुदतवाढ द्यायला मंत्रीमंडळाची मंजुरी
नवी दिल्ली, 9 ऑगस्ट 2018
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळाच्या बैठकीत, केंद्रीय सूचीमध्ये इतर मागासवर्गांच्या उपवर्गीकरणाच्या मुद्याच्या पडताळणीसाठीच्या आयोगाला नोव्हेंबर 2018 पर्यंत मुदतवाढ द्यायला मंजुरी देण्यात आली.
राज्य सरकारे, राज्य मागासवर्गीय आयोग, विविध संघटना, नागरिक अशा हितसंबंधीतांशी आयोगाने विस्तृत चर्चा केली. जातीनिहाय नोंदी, उच्च शैक्षणिक संस्थांमध्ये प्रवेश घेणाऱ्या इतर मागासवर्गीयांचे जातीनिहाय विवरण तसेच केंद्रीय विभाग, केंद्रीय सार्वजनिक क्षेत्र उपक्रम, सार्वजनिक क्षेत्रातील बँका आणि वित्तीय संस्थांमधील जातीवार भर्तीची माहिती आयोगाने मागवली.
विश्लेषित आकडेवारीतून मिळणाऱ्या माहितीच्या आधारे अहवाल आणि उपवर्गीकरण निश्चित करण्यापूर्वी राज्ये आणि त्यांच्या मागासवर्गीय आयोगांसह चर्चेची फेरी घेण्याची आवश्यकता आयोगाने व्यक्त केली आहे.
B.Gokhale/ S.Kakade /P.Malandkar
(Visitor Counter : 78
आरोग्य आणि कुटुंब कल्याण मंत्रालय
भारताचे समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 212 कोटी 39 लाख पेक्षा अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 4 कोटी 03 लाखांहून अधिक पाहिली मात्रा देण्यात आली.
भारतातील सध्याची कोविड सक्रीय रुग्णसंख्या 64,667
गेल्या 24 तासांत देशात 7,231 नव्या कोरोना बाधित रुग्णांची नोंद
देशातील रोगमुक्ती दर सध्या 98.67%
साप्ताहिक पॉझिटीव्हिटी दर सध्या 2.55% आहे
नवी दिल्ली, 31 ऑगस्ट 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 212.39 कोटींचा  टप्पा ओलांडला आहे. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 03 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,074
|
|
2nd Dose
|
|
1,01,06,483
|
|
Precaution Dose
|
|
67,54,006
|
|
FLWs
|
|
1st Dose
|
|
1,84,34,563
|
|
2nd Dose
|
|
1,76,98,575
|
|
Precaution Dose
|
|
1,31,46,365
|
|
Age Group 12-14 years
|
|
1st Dose
|
|
4,03,22,642
|
|
2nd Dose
|
|
3,02,03,121
|
|
Age Group 15-18 years
|
|
1st Dose
|
|
6,16,78,588
|
|
2nd Dose
|
|
5,23,28,239
|
|
Age Group 18-44 years
|
|
1st Dose
|
|
56,05,85,613
|
|
2nd Dose
|
|
51,30,84,139
|
|
Precaution Dose
|
|
6,26,98,575
|
|
Age Group 45-59 years
|
|
1st Dose
|
|
20,39,04,016
|
|
2nd Dose
|
|
19,63,16,182
|
|
Precaution Dose
|
|
3,51,48,276
|
|
Over 60 years
|
|
1st Dose
|
|
12,75,80,356
|
|
2nd Dose
|
|
12,27,08,638
|
|
Precaution Dose
|
|
4,08,80,365
|
|
Precaution Dose
|
|
15,86,27,587
|
|
Total
|
|
2,12,39,92,816
भारतातील कोविड सक्रीय रुग्णसंख्या आता 64,667 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.15% आहे.
परिणामी, भारतातील रोगमुक्ती दर आता 98.67% झाला आहे. गेल्या 24 तासांत 10,828 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,35,852 झाली आहे.
गेल्या 24 तासांत, देशात नव्या 7,231 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,52,166 चाचण्या करण्यात आल्या. देशात आतापर्यंत एकंदर 88 कोटी 58 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.55% आहे आणि दैनंदिन पॉझिटीव्हिटी दर 2.05% इतका नोंदला गेला आहे.G.Chipalkatti/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
अंतराळ विभाग
पीएसएलव्ही-सी 43 यानावरुन हायसीस  या भू-निरीक्षण उपग्रहासह 30 परदेशी उपग्रहांचे प्रक्षेपण यशस्वी
इस्रोचा आजवरचा सर्वाधिक वजनदार उपग्रह जी-सॅट-11, 5 डिसेंबर 2018रोजी होणार प्रक्षेपित
नवी दिल्ली, 29 नोव्हेंबर 2018
भारतीय अवकाश संशोधन संस्था इस्रोने, पीएसएलव्ही-सी 43 अवकाशयानावरुन आज श्रीहरीकोटा इथल्या सतीश धवन अवकाश केंद्रावरून आज 31 उपग्रहांचे यशस्वी प्रक्षेपण करण्यात आले.
पीएसएलव्ही-सी 43, ठीक 9 वाजून 57 मिनिटे आणि 30 सेकंदांनी लॉन्चपॅड वरून अवकाशात झेपावला आणि अवघ्या 17 मिनिटांत भारताचा हायपर स्पेक्ट्रल इमेजिंग हा भू निरीक्षण उपग्रह भूस्थिर कक्षेत स्थिरावला. त्या पाठोपाठ 30 परदेशी उपग्रहे देखील अवकाशात झेपावून त्यांच्या भूस्थिर कक्षेत स्थिरावले. शेवटचा उपग्रह साधारण साडे बारा वाजता आपल्या कक्षेत सोडण्यात आला.
या उपग्रहाचे नियंत्रण इस्रोच्या टेलिमेट्री ट्रॅकिंग विभागाकडे असून येत्या काही दिवसांत हा उपग्रह कार्यरत होईल. हायसिस योग्य प्रकारे कार्य करत असल्याची माहिती या प्रकल्पाचे संचालक सुरेश के यांनी दिली आहे.
इस्रोच्याच आयएमएस-2 या लघु उयपग्रहांभोवती फिरणारा हायसिस हा भू-निरीक्षण उपग्रह आहे. या उपग्रहाचा कार्यकाळ पाच वर्षांचा असेल.
या उपग्रहाने संकलित केलेली माहिती, कृषी, वन, भौगोलिक पर्यावरण, किनारी प्रदेश आणि अंतर्गत जलाशये यांच्यासाठी उपयुक्त ठरेल. यासोबत, ऑस्ट्रेलिया, कॅनडा, कोलंबिया, मलेशिया आणि स्पेन या देशांचे उपग्रह अवकाशात सोडण्यात आले.
या उपग्रहाच्या यशस्वी प्रक्षेपणाबद्दल, इस्रोचे अध्यक्ष डॉ के सिवन यांनी आपल्या सर्व चमूचे अभिनंदन केले आहे. या उपग्रहातील अनेक भाग भारतात बनवण्यात आले आहेत, असेही त्यांनी सांगितले. या उपग्रहामुळे भूभागावरील विविध क्षेत्रांची अचूक माहिती मिळू शकेल, असेही त्यांनी सांगितले.
येत्या डिसेंबर महिन्यात इस्रो दोन मोठ्या उपग्रहांचे प्रक्षेपण करणार आहे, जी सॅट- 11 फ्रेंच गुआना इथून तर जी सॅट- 7 ए श्रीहरीकोटा इथून प्रक्षेपित केला जाईल, असे सिवन यांनी सांगितले. यापैकी जी-सॅट 11 हा इस्रोचा आजवरचा सर्वाधिक वजनदार उपग्रह असेल, असेही त्यांनी सांगितले. 2019 साली इस्रो चांद्रयान-2 सह साधारण 12 ते 14 उपग्रह अवकाशात सोडेल,असेही सिवन यांनी सांगितले.
B.Gokhale/R.Aghor/P.Malandkar
(Visitor Counter : 94
सहकार मंत्रालय
पंतप्रधान नरेंद्र मोदी यांच्या नेतृत्वाखाली आणि गृह आणि सहकारमंत्री अमित शाह यांच्या मार्गदर्शनाखाली, भारत सरकारने देशातील सर्व सहकारी संस्थांना बळकट करण्यासाठी उचलली अनेक महत्वाची पावले
केंद्रीय गृह आणि सहकार मंत्री अमित शाह यांनी देशातील सर्व 28 राज्ये आणि 8 केंद्रशासित प्रदेशातील निबंधक कार्यालयांचे आणि 13 राज्यातील 1851 कृषी आणि ग्रामीण विकास बँकांचे  संगणकीकरण आणि सक्षमीकरण करण्याचा घेतला महत्वाचा निर्णय
पंतप्रधान नरेंद्र मोदी यांच्या नेतृत्वाखाली आणि गृह तसेच सहकार मंत्री अमित शाह यांच्या मार्गदर्शनाखाली, भारत सरकारने देशातील सर्व सहकारी संस्थांना मजबूत करण्यासाठी अनेक पावले उचलली आहेत. याच प्रयत्नांचा भाग म्हणून, केंद्रीय गृह आणि सहकार मंत्री, अमित शाह यांनी 28 राज्ये आणि आठ केंद्रशासित प्रदेशात असलेली निबंधक कार्यालये तसेच, देशातील 13 राज्यात असलेल्या 1,851 कृषी आणि ग्रामीण विकास बँकांचे संगणकीकरण आणि सक्षमीकरण करण्याचा निर्णय घेतला आहे.
देशातील सर्व प्राथमिक कृषी पतसंस्थांचे संगणकीकरण करण्याच्या केंद्र पुरस्कृत योजनेच्या धर्तीवर, राष्ट्रीय एकीकृत सॉफ्टवेअरच्या माध्यमातून कृषी आणि ग्रामीण विकास बँकांच्या  13 राज्यातील 1851 शाखांमधे संगणकीकरण करण्याच्या प्रस्तावाला मंजूरी देण्यात आली आहे. सर्व राज्ये/केंद्रशासित प्रदेशातील सहकारी संस्थांची निबंधक कार्यालये, केंद्रीय निबंधक कार्यालयांप्रमाणेच संगणकीकृत केली जाणार आहेत.
या योजनेसाठी एक मध्यवर्ती प्रकल्प देखरेख विभाग स्थापन केला जाईल, जो या योजनेच्या यशस्वी अंमलबजावणीसाठी काम करेल. या योजनेसाठी एकूण 225.09 कोटी रुपये खर्च प्रस्तावित आहे.
या योजनेच्या अंमलबजावणीमुळे, राज्यातील सहकारी विभागातर्फे तसेच कृषी आणि ग्रामीण विकास बँकेतर्फे दिल्या जाणाऱ्या सेवा तर लोकांना सहज उपलब्ध होतीलच, शिवाय, या कार्यालयांच्या कार्यपद्धतीत पारदर्शकता आणि एकसूत्रीपणा येईल. ज्यामुळे ही सर्व कामे अधिक प्रभावीपणे आणि कमी वेळेत होतील.
अर्थ मंत्रालय
आयकर आयुक्त , पुणे कार्यालयातर्फे स्वातंत्र्याच्या अमृत महोत्सवानिमित्त खुली निबंध लेखन स्पर्धा
आयकर आयुक्त  कार्यालय, पुणे यांच्या तर्फे स्वातंत्र्याच्या ७५ वर्षाच्या प्रीत्यर्थ खुली निबंध लेखन स्पर्धा दिनांक ०२/१०/२०२२ रोजी आयोजित करण्यात येणार आहे त्यानुसार सन २०२२-२०२३ या वर्षाकरिता निबंध स्पर्धेसाठी खालील विषय निवडण्यात आले आहेत.
इयत्ता ८ वी ते १० वी साठी
- भारतीय अर्थव्यवस्था : आव्हाने आणि भविष्यातील मार्गक्रमण
- भारताच्या सक्षमीकरणात प्राप्तिकराचे योगदान
यासाठी कमाल शब्द मर्यादा २००० असेल.
इयत्ता 11 वी ते 12 वी साठी
- काळ्या पैशाचा भस्मासूर : राष्ट्राच्या प्रगतीतील अवरोधक
- राष्ट्रउभारणीमध्ये कर प्रशासनाची अनन्यसाधारण भूमिका
यासाठी कमाल शब्द मर्यादा 3००० असेल.
पारितोषिके
इयत्ता ८ वी ते १० वी साठी प्रथम पारितोषिक : रुपये ७,५००/-, द्वितीय पारितोषिक : रुपये ५,०००/-, तृतीय पारितोषिक : रुपये ३,०००/-, उत्तेजनार्थ पारितोषिके : ५ = रुपये १,०००/-
इयत्ता ११ वी ते १२ वी साठी प्रथम पारितोषिक : रुपये १०,०००/- द्वितीय पारितोषिक : रुपये ७,५००/- तृतीय पारितोषिक : रुपये ५,०००/- उत्तेजनार्थ पारितोषिके : ५ = रुपये २,०००/-
उपरोक्त निबंध हा वरील पैकी कोणत्याही एक विषयावर इंग्रजी किंवा मराठी तून सादर करावा. सदर निबंध हा विषयाच्या अनुषंगाने विश्लेषणात्मक, संशोधनवर असणे अपेक्षित आहे. निबंध खाली दिलेल्या गूगल फॉर्म लिंक वर प्रस्तुत करण्याचे आव्हान करण्यात आले आहे. सदर लिंक दिनांक ०२/१०/२०२२ रोजी सकाळी १०.०० वाजे पासून रात्री १०.०० वाजे पर्यंत खुली असेल.
Google Forms Link for 8th to 10th std.
https://forms.gle/dotKMhLQZQU2CTHC9
Google Forms Link for 11th to 12th std.
https://forms.gle/Kz9Dvd9DE1JozkcU8
निबंधाचे मूल्यमापन हे आयकर आयुक्त , पुणे च्या परीक्षक मंडळाकडून करण्यात येईल. योग्य त्या गुणवत्तेचा निबंध नसल्यास स्पर्धकास पारितोषिक न देण्याचा किंवा पारितोषिकाची रक्कम कमी करण्याचा अधिकार आयकर आयुक्त , पुणे यांच्याकडे राखून ठेवला आहे. पारितोषिक देण्याबाबत आयकर आयुक्त , पुणे यांचा निर्णय अंतिम राहील.
पंतप्रधान कार्यालय
100 कोटी लसीकरण मात्रांचा महत्त्वपूर्ण टप्पा पार केल्याबद्दल डॉक्टर आणि परिचारिकांप्रती पंतप्रधानांनी व्यक्त केली कृतज्ञता
पंतप्रधान, श्री नरेंद्र मोदी यांनी 100 कोटी लसीकरण मात्रांचा टप्पा पूर्ण केल्याबद्दल डॉक्टर, परिचारिका आणि ज्यांनी लसीकरणाचे कार्य केले त्या सर्वांप्रती कृतज्ञता व्यक्त केली आहे.
आपल्या ट्विटरसंदेशामध्ये पंतप्रधान म्हणाले;
"भारत इतिहास घडवितो.
आम्ही 130 कोटी भारतीयांच्या विज्ञान, उद्योजकता,आणि सामूहिक भावना यांच्या सफलतेच्या विजयाचे साक्षीदार आहोत.
100 कोटी लसीकरण मात्रांचा टप्पा पूर्ण केल्याबद्दल भारताचे अभिनंदन. ही कामगिरी साध्य करण्यासाठी, आमचे डॉक्टर, परिचारिका आणि ज्या सर्व कर्मचाऱ्यांनी काम केले, त्या सर्वांचे मी आभार मानतो. #VaccineCentury "
अर्थ मंत्रालय
केंद्राकडून 25 राज्यांतील पंचायतींना 8923.8 कोटी रुपयांचा निधी वितरीत
कोविड-19 महामारीच्या पार्श्वभूमीवर अग्रीम अनुदानाचे वितरण
अर्थ मंत्रालयाच्या व्यय विभागाने काल 25 राज्यांतील ग्रामीण स्थानिक स्वराज्य संस्थांना 8923.8 कोटी रुपयांचा निधी वितरीत केला. हा निधी गाव, तालुका आणि जिल्हा या पंचायत राज्यांच्या तिन्ही स्तरांसाठी वितरीत करण्यात आला आहे.
शनिवारी वितरीत करण्यात आलेला निधी 2021-22 या आर्थिक वर्षासाठीच्या अनुदानाचा  पहिला हप्ता आहे. याचा विनियोग या सर्व स्थानिक संस्था, इतर उपाययोजनांसह कोविड-19 महामारीचा मुकाबला करण्यासाठीच्या प्रतिबंधात्मक उपाययोजनांसाठी करू शकतील. या तीन स्तरीय स्थानिक संस्थांना यामुळे महामारीचा मुकाबला करण्याच्या संसाधनांचा यथायोग्य वापर करण्यासाठी हा निधी सहाय्यक होईल. यानिधी वाटपाची राज्य निहाय यादी पुढे दिली आहे
15 व्या वित्त आयोगाच्या शिफारशीप्रमाणे अनुदानाचा  पहिला हप्ता राज्यांना जून 2021 मधे मिळणार होता, परंतु पंचायत राज मंत्रालयाच्या शिफारशीनुसार सध्या सुरू असलेल्या, कोविड -19 च्या महामारीमुळे हा निधी निर्धारीत केलेल्या सर्वसाधारण वेळेआधीच वितरीत केला जात आहे.
याखेरीज 15 व्या वित्त आयोगाने या संयुक्त अनुदान निधीवर काही बंधने आणली होती. यात जनतेच्या हितासाठी खर्च केलेल्या योजनांतील काही टक्के भागाचा ऑनलाईन पध्दतीने जमाखर्च मांडणे ही अट होती. परंतु सध्याची परिस्थिती लक्षात घेता ही अट पहिल्या हप्त्यासाठी शिथील करण्यात आली आहे.
|
|
State-wise details of 1st instalment of Rural Local Bodies untied grants released for the year 2021-22
|
|
S. No.
|
|
Name of State
|
|
Amount 
|
|
1
|
|
Andhra Pradesh
|
|
387.8
|
|
2
|
|
Arunachal Pradesh
|
|
34
|
|
3
|
|
Assam
|
|
237.2
|
|
4
|
|
Bihar
|
|
741.8
|
|
5
|
|
Chhattisgarh
|
|
215
|
|
6
|
|
Gujarat
|
|
472.4
|
|
7
|
|
Haryana
|
|
187
|
|
8
|
|
Himachal Pradesh
|
|
63.4
|
|
9
|
|
Jharkhand
|
|
249.8
|
|
10
|
|
Karnataka
|
|
475.4
|
|
11
|
|
Kerala
|
|
240.6
|
|
12
|
|
Madhya Pradesh
|
|
588.8
|
|
13
|
|
Maharashtra
|
|
861.4
|
|
14
|
|
Manipur
|
|
26.2
|
|
15
|
|
Mizoram
|
|
13.8
|
|
16
|
|
Odisha
|
|
333.8
|
|
17
|
|
Punjab
|
|
205.2
|
|
18
|
|
Rajasthan
|
|
570.8
|
|
19
|
|
Sikkim
|
|
6.2
|
|
20
|
|
Tamil Nadu
|
|
533.2
|
|
21
|
|
Telangana
|
|
273
|
|
22
|
|
Tripura
|
|
28.2
|
|
23
|
|
Uttar Pradesh
|
|
1441.6
|
|
24
|
|
Uttarakhand
|
|
85
|
|
25
|
|
West Bengal
|
|
652.2
|
|
|
|
Total
|
|
8923.8
पंतप्रधान कार्यालय
भारतीय चित्रपटांच्या राष्ट्रीय संग्रहालयाच्या नव्या इमारतीचे पंतप्रधानांच्या हस्ते उद्या मुंबईत उद्घाटन
नवी दिल्ली, 18 जानेवारी 2019
पंतप्रधान नरेंद्र मोदी, भारतीय चित्रपटांच्या राष्ट्रीय संग्रहालयाच्या नव्या इमारतीचे 19 जानेवारीला उद्घाटन करणार आहेत. राष्ट्रीय संग्रहालयाला भेट देऊन ते उपस्थितांना संबोधित करतील. भारतीय चित्रपटांच्या झळाळत्या इतिहासाचे दर्शन घडविण्याबरोबरच देशाचा सामाजिक-सांस्कृतिक इतिहास चिपटांच्या माध्यमातून या संग्रहालयात उलगडला जाणार आहे. दृश्य, ग्राफीक्स, चित्रपट विषयक कात्रणे, प्रसिद्धीपर साहित्य यासह इतर माध्यमातून कथकथनाद्वारे चित्रपटांचा हा प्रवास अनुभवता येणार आहे.
दक्षिण मुंबईतल्या फिल्म्स डिव्हिजनमधल्या ऐतिहासिक गुलशन महल आणि नवी संग्रहालय इमारत या दोन इमारतीत हे संग्रहालय आहे.
नव्या संग्रहालय इमारतीत चार विभाग असून एकात गांधी आणि चित्रपट, दुसऱ्यात बाल चित्रपट स्टुडिओ, तिसऱ्यात तंत्रज्ञान, सृजनशीलता आणि भारतीय चित्रपट, तर चौथा भारतातले चित्रपट विभाग आहे. नव्या संग्रहालय इमारतीत डिजिटल सिनेमा प्रोजेक्टर आणि 7.1 सराऊंड ध्वनी यंत्रणेने सुसज्ज दोन प्रेक्षागृहंही आहेत.
N.Sapre/N. Chitale/D. Rane
(Visitor Counter : 60
भारतीय निवडणूक आयोग
आदर्श आचारसंहितेच्या अंमलबजावणी पश्चात पंतप्रधानांनी केलेल्या संबोधनाच्या परीक्षणासाठी अधिकाऱ्यांना चौकशीचे निर्देश
नवी दिल्ली, 27 मार्च 2019
आज दुपारी इलेक्ट्रॉनिक मीडियाद्वारा पंतप्रधान नरेंद्र मोदी यांनी राष्ट्रला उद्देशून केलेले भाषण भारतीय निवडणूक आयोगाच्या निदर्शनास आणण्यात आले असून आदर्श आचारसंहितेच्या अंमलबजावणी पश्चात पंतप्रधानांद्वारे केलेल्या भाषणाच्या परीक्षणासाठी अधिकाऱ्यांच्या समितीला त्वरित तपासणीचे निर्देश निवडणूक आयोगाने दिले आहेत.
B.Gokhale/D.Rane
(Visitor Counter : 115
पंतप्रधान कार्यालय
पंतप्रधान नरेंद्र मोदी यांनी माजी पंतप्रधान राजीव गांधी यांच्या जयंतीनिमित्त अर्पण केली आदरांजली
पंतप्रधान नरेंद्र मोदी यांनी माजी पंतप्रधान राजीव गांधी यांच्या जयंतीनिमित्त आदरांजली अर्पण केली आहे.
‘माजी पंतप्रधान राजीव गांधी यांच्या जयंतीनिमित्त आदरांजली’ असे पंतप्रधानांनी ट्वीटरवर म्हटले आहे.
पंतप्रधान कार्यालय
पंतप्रधान- क्रेडाई युथकॉन
नवी दिल्ली, 12 फेब्रुवारी 2019
पंतप्रधान नरेंद्र मोदी 13 फेब्रुवारी रोजी नवी दिल्लीत तालकटोरा स्टेडिअम येथे ‘क्रेडाई युथकॉन-19’ ला संबोधित करणार आहेत. ‘क्रेडाई’ तर्फे आयोजित या कार्यक्रमात पंतप्रधान प्रदर्शनालाही भेट देतील.
भारतातील गृहनिर्माण उद्योगाचे भवितव्य एकत्रित आणण्यासाठी ‘क्रेडाई’तर्फे वार्षिक युथ कॉनकलेव्हचे आयोजन केले जाते.
‘क्रेडाई’ची स्थापना 1999 मध्ये झाली असून देशातल्या 200 शहरांतील गृहनिर्माण विकासक या संस्थेशी जोडलेले आहेत.
B.Gokhale/J.Patankar/P.Kor
(Visitor Counter : 68
पेट्रोलियम आणि नैसर्गिक वायू मंत्रालय
जैव इंधनावरील राष्ट्रीय धोरण
नवी दिल्ली, 24 जून 2019
जैव इंधनावरील राष्ट्रीय धोरण-2018, 8 जून 2018 रोजी अधिसूचित करण्यात आले आहे. धोरणांतर्गत मानवी सेवनास अयोग्य असलेल्या वाया गेलेल्या धान्यापासून इथेनॉल उत्पादनाची परवानगी देण्यात आली आहे.
यामुळे इथेनॉल मिश्रित पेट्रोल कार्यक्रमासाठी इथेनॉलची उपलब्धता वाढेल. इथेनॉल पुरवठा वर्ष 2017-18 मध्ये 150.5 कोटी लिटर इथेनॉल पेट्रोलमध्ये मिसळण्यात आले. यामुळे 5070 कोटी रुपयांच्या परकीय चलनाची बचत झाली आणि कार्बन उत्सर्जन कमी होण्याचे प्रमाण 29.94 लाख टनांवर आले.
संपूर्ण देशात बीएस-व्ही आय दर्जाचे इंधन 1 एप्रिल 2020 पासून वापरण्याचा निर्णय सरकारने घेतला आहे. पेट्रोलिअम आणि नैसर्गिक गॅस मंत्री धर्मेंद्र प्रधान यांनी आज लोकसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 162
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 118 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 16.13 कोटींपेक्षा अधिक लसीच्या न वापरलेल्या उपयोगी मात्रा शिल्लक
नवी दिल्ली : 10नोव्हेंबर 2021
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,18,24,36,185
|
|
BALANCE AVAILABLE
|
|
16,13,69,661
केंद्र सरकारने आतापर्यंत 118  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
16.13 कोटींपेक्षा अधिक  अतिरिक्त आणि न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
माहिती आणि प्रसारण मंत्रालय
प्रकाशन विभागाच्या अनेक ई-प्रकल्पांचे प्रकाश जावडेकर यांच्या हस्ते प्रकाशन
लोकांमध्ये वाचन संस्कृती पुनरुज्जीवित करण्याची गरज: जावडेकर
नवी दिल्ली, 31 जुलै 2019
केंद्रीय माहिती आणि प्रसारण मंत्री प्रकाश जावडेकर यांच्या हस्ते आज नवी दिल्लीत सूचना भवन येथे प्रकाशन विभागाच्या अनेक ई-प्रकल्पांचे उद्घाटन झाले. यात प्रकाशन विभागाची नवी वेबसाईट, ‘डिजिटल डीपीडी’ हे ॲप रोजगार समाचारची ई-आवृत्ती आणि सत्याग्रह गीता या पुस्तकाच्या ई-आवृत्तीचा समावेश आहे.
यावेळी बोलताना प्रकाश जावडेकर म्हणाले की, पंतप्रधान नरेंद्र मोदी यांनी ‘मन की बात’ कार्यक्रमात वाचनाची सवय लावण्याविषयी जनतेला आवाहन केले आहे. त्याला प्रतिसाद देत देशातली बंद पडू पाहणारी वाचन संस्कृती पुनरुज्जीवित करण्याची गरज आहे. त्यासाठी जवळपास वाचन कट्टे तयार केले जावेत अशी सूचना त्यांनी केली. ‘रोजगार समाचार’ या सरकारच्या रोजगार विषयक मासिकात खाजगी नोकऱ्यांचीही माहिती समाविष्ट केली तर त्याचा तरुणांना जास्त उपयोग होऊ शकेल असा सल्लाही त्यांनी दिला. ‘रोजगार समाचार’ हे सर्व महाविद्यालयांमध्ये पुरवले जावे जेणे करुन शिक्षण घेतानांच विद्यार्थ्यांना व्यवसायातील संधी कळतील आणि त्यानुसार ते आपली कौशल्ये विकसित करतील असेही जावडेकर म्हणाले. प्रकाशन विभागाची नवी वेबसाईट अत्याधुनिक, गतीमान आणि आकर्षक दिसत असून वेबसाईटला लोक वारंवार भेट देतील अशी अपेक्षा त्यांनी व्यक्त केली. प्रकाशन विभागाने सुरु केलेल्या नव्या ॲपमुळे ई-बुक आणि किंडलच्या काळात लोकांमध्ये वाचनाच्या सवयी वाढवण्यासाठी मदत होईल. तसेच प्रकाशन विभागाची पुस्तकं लोकांपर्यंत सहज पोहचतील अशी अपेक्षा त्यांनी व्यक्त केली.
सुप्रसिद्ध कवयित्री डॉ. क्षमा राव यांनी लिहिलेल्या, ‘सत्याग्रह गीता’ या पुस्तकाची ई-आवृत्तीही यावेळी प्रकाशित करण्यात आली. राव यांनी महात्मा गांधी यांचे आयुष्य आणि कार्य यांचे वर्णन करणारे संस्कृत श्लोक या पुस्तकात लिहिले असून 1930 साली याची पहिली आवृत्ती प्रसिद्ध झाली होती.
B.Gokhale/R.Aghor/P.Malandkar
(Visitor Counter : 173
पोलाद मंत्रालय
"बांधकाम आणि पायाभूत सुविधा क्षेत्रात पोलादासाठी नवीन संधी" या विषयावर वेबिनारचे आयोजन
नवी दिल्ली, 14 जानेवारी 2021
पोलाद मंत्रालय आणि इंडियन स्टील असोसिएशन यांच्या संयुक्त विद्यमाने "बांधकाम आणि पायाभूत सुविधा क्षेत्रात पोलादासाठी नवीन संधी" या विषयावरील वेबिनारचे उद्या आयोजन करण्यात आले आहे. केंद्रीय पोलाद, पेट्रोलियम आणि नैसर्गिक वायू मंत्री धर्मेंद्र प्रधान हे प्रमुख पाहुणे आणि पोलाद राज्यमंत्री फग्गन सिंग कुलस्ते हे आदरणीय अतिथी म्हणून या समारंभात उपस्थित राहणार आहेत.
पोलादासाठीच्या नवीन संधी आणि बांधकाम आणि पायाभूत सुविधा क्षेत्रात पोलादाच्या उपयुक्तता यावरील दृष्टिक्षेप या विषयावर वेबिनारमधे लक्ष केंद्रीत करण्यात येईल. पोलाद, बांधकाम आणि पायाभूत सुविधा या क्षेत्रातील प्रमुख उद्योजक या वेबिनारमधे सहभागी होणार आहेत.
वेबिनार आयोजित केल्याबद्दल आयएसएचे अभिनंदन करताना दिलेल्या संदेशात केंद्रीय मंत्री धर्मेंद्र प्रधान म्हणाले, की अलिकडच्या काळात भारतीय पोलाद उद्योगाने प्रचंड वाढ दर्शवली आहे. उत्पादनातील वेगवान वाढीमुळे भारत हा जगात दुसऱ्या क्रमांकाचा क्रूड स्टील उत्पादन करणारा देश बनला आहे.
बांधकाम आणि पायाभूत सुविधा क्षेत्रात सुमारे 65-67% पोलादाचा वापर होतो. म्हणून पोलादाच्या वापराच्या नवीन संधी ओळखण्याची गरज आहे, असे पोलाद मंत्रालयाचे राज्यमंत्री फग्गन सिंग कुलस्ते यांनी म्हटले आहे.S.Tupe/S.Partagonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आयुष मंत्रालय
जागतिक होमिओपॅथी दिनानिमित्त आयुष मंत्रालय वैज्ञानिक संमेलनाचे आयोजन करणार
केंद्रीय आयुष मंत्रालय अंतर्गत केंद्रीय होमिओपॅथी संशोधन परिषद जागतिक होमिओपॅथी दिनानिमित्त 10 एप्रिल 2023 रोजी, नवी दिल्ली येथे वैज्ञानिक संमेलनाचे आयोजन करणार आहे. उपराष्ट्रपती जगदीप धनखड वैज्ञानिक संमेलनाचे उद्घाटन करतील तर आयुष आणि बंदरे, जहाज व जलमार्ग मंत्री सर्बानंद सोनोवाल या कार्यक्रमाला प्रमुख पाहुणे म्हणून उपस्थित राहतील. आयुष आणि महिला आणि बालविकास राज्यमंत्री डॉ. मुंजपारा महेंद्रभाई, खासदार डॉ. मनोज राजोरिया आणि आयुष सचिव वैद्य राजेश कोटेचा हे देखील उपस्थित राहणार आहेत.
होमिओपॅथीचे संस्थापक डॉ. क्रिस्तियन फ्रेडरिक सॅम्युअल हॅनेमन यांच्या जयंतीनिमित्त जागतिक होमिओपॅथी दिन पाळला जातो. डॉ. क्रिस्तियन फ्रेडरिक सॅम्युअल हॅनेमन यांच्या 268 व्या जयंतीनिमित्त आयोजित यंदाच्या वैज्ञानिक संमेलनाची संकल्पना ‘होमियोपरिवार - सर्वजन स्वास्थ्य, एक आरोग्य, एक कुटुंब’ अशी आहे.
संमेलनाला येणाऱ्या प्रतिनिधींमध्ये होमिओपॅथिक संशोधक, आंतरविद्याशाखेतील शास्त्रज्ञ, अभ्यासक, विद्यार्थी, उद्योजक तसेच विविध होमिओपॅथिक संघटनांचे प्रतिनिधी यांचा समावेश असेल. सीसीआरएच आणि विविध होमिओपॅथी महाविद्यालये तसेच सीसीआरएच आणि केरळ सरकारचे होमिओपॅथी संचालनालय यांच्यात सामंजस्य करारांचे आदानप्रदान होईल. यावेळी एक माहितीपट, एक पोर्टल आणि सीसीआरएचच्या 8 पुस्तकांचे प्रकाशनही करण्यात येणार आहे.
संमेलनादरम्यान, धोरणात्मक बाबी, होमिओपॅथीमधील प्रगती, संशोधन संबंधी पुरावे आणि होमिओपॅथीमधील क्लिनिकल अनुभव यावर विविध सत्रे आयोजित केली जातील. विज्ञान भवनातील या प्रारंभिक कार्यक्रमानंतर भारतातील पाच ठिकाणी विभागीय जागतिक होमिओपॅथी दिन कार्यक्रम होतील. विविध महत्त्वपूर्ण भागधारकांच्या विचारमंथनाच्या माध्यमातून हे वैज्ञानिक संमेलन संशोधन, शिक्षण आणि एकात्मिक सेवेत होमिओपॅथिच्या एकत्रीकरणासाठी भविष्यातील रुपरेषेच्या दृष्टीने उपयुक्त सूचना उपलब्ध करून देईल.